A BIZOTTSÁG 2097/2005/EK RENDELETE
(2005. december 20.)
a Litvánia lobogója alatt a NAFO 3L övezetben közlekedő hajók norvég garnélára vonatkozó halászatának újbóli megnyitásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre (1), és különösen annak 26. cikke (4) bekezdésére,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (2) és különösen annak 21. cikke (3) bekezdésére,
mivel:
(1)
A bizonyos halállományokra és halállomány-csoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2005. évre történő meghatározásáról szóló, 2004. december 22-i 27/2005/EK tanácsi rendelet (3) kvótákat határoz meg a 2005. évre.
(2)
2005. június 6-án Litvánia megtiltotta a norvég garnéla halászatát a NAFO 3L övezetben lobogója alatt közlekedő hajók számára.
(3)
Az 1770/2005/EK bizottsági rendelet (4) megtiltja a norvég garnéla halászatát a NAFO 3L övezetben a Litvánia lobogója alatt közlekedő vagy az ott bejegyzett hajók számára.
(4)
2005. október 30-án Japán átruházott Litvániára 144 tonna, a norvég garnélára vonatkozó kvótát a NAFO 3L övezet vizein. Következésképpen engedélyezni kell a Litvánia lobogója alatt közlekedő vagy ott bejegyzett hajók számára a norvég garnéla halászatát a NAFO 3L övezet vizein. Az 1170/2005/EK bizottsági rendeletet tehát hatályon kívül kell helyezni,
ELFOGADTA EZT A RENDELETET:
1. cikk
Halászat újbóli megnyitása
2005. december 1-jétől a Litvánia lobogója alatt közlekedő vagy ott bejegyzett hajók számára újból engedélyezni kell a norvég garnéla halászatát a NAFO 3L övezet vizein.
2. cikk
Hatályon kívül helyezés
Az 1170/2005/EK bizottsági rendelet ezennel hatályát veszti.
3. cikk
Hatálybalépés
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2005. december 1-jétől kell alkalmazni.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. december 20-án.